
# VII Казан венчур ярминкәсе 25 апрельдә булачак

*07.02.2012*Апрель аенда Россия беренче тапкыр Ауропа бизнес-ангеллары ассоциациясе конгрессын кабул итәчәк. Ул Татарстан башкаласында VII Казан Венчур ярминкәсе кысаларында узачак. Венчур ярминкәсе 25 апрельдә ачыла.


Бүген ТР Хөкүмәт йортында узган брифингта ТР Инвестиция-венчур фонды директоры Айнур Әйделдинов Ауропа бизнес-ангеллары (инновациле компанияләргә инвестициләр салучылар) ассоциациясе конгрессын VII Казан Венчур ярминкәсенең төп яңалыгы булачак, дип белдерде.


Россиянең инновацияле төбәкләре ассоциациясе исә VII Венчур ярминкәсе мәйданында үз күргәзмәсен оештырырга җыена. Анда илнең инновацияләр өлкәсендәге иң актив 8 төбәге (аларның берсе Татарстан) тәкъдим ителәчәк.

*ТР Президенты матбугат хезмәте*
VII Казан венчур ярминкәсе 25 апрельдә булачак